Imputen l'alcalde de la Coma i la Pedra per presumptes delictes urbanístics | Nació Solsona\nImputen l'alcalde de la Coma i la Pedra per presumptes delictes urbanístics\nEl consistori es defensa i assegura que sempre han actuat "amb estricta correcció" i "seguint la legalitat"\nper ACN, La Coma i la Pedra | 28 de novembre de 2014 a les 17:10 |\nLa Coma i la Pedra (ACN).- El Jutjat de Solsona ha decidit imputar l'alcalde de la Coma i la Pedra (Solsonès), Marc Escarré (CiU), la secretària-interventora i l'arquitecte municipal per uns presumptes delictes urbanístics i de prevaricació. Segons ha avançat el Regió7, les denuncies van ser interposades per una veïna del municipi i una regidora de l'oposició arran de l'emissió d'uns expedients urbanístics. El consistori ha emès un comunicat per reiterar "la correcció en què s'ha actuat en tot moment" i ha defensat que "tots els permisos d'obres sempre s'han emès seguint la legalitat vigent en cada moment". A més, demanen "comparèixer davant del Jutjat en la major brevetat possible per aclarir els fets denunciats".\nEl consistori explica en el comunicat que "després de dos anys i mig vivint aquesta situació judicial entenem que es bo aquest pas donat, tant pels veïns del municipi com per a nosaltres mateixos". Asseguren que "sempre hem treballat per millorar el dia a dia del municipi i de la seva gent, i sempre dins dels marcs legals establerts"\nMarc Escarré ha detallat que va ser el mateix Ajuntament de la Coma i la Pedra qui va enviar un escrit al Jutjat de Solsona, cosa que ha fet "precipitar la imputació". "Fa un temps que vam demanar al jutge que o bé ens imputés o bé arxivés el cas perquè ens costava molt poder desenvolupar el dia a dia al municipi", ha detallat Escarré. De fet, l'any 2012 el Jutjat de Solsona va obrir diligències prèvies contra els imputats i el consistori va haver d'aportar informació relacionada amb una sèrie d'expedients urbanístics.\nSegons el batlle, "és molt dur per a un Ajuntament trobar-se en una situació de diligències obertes perquè no facilita el dia a dia i, en aquest procés que ha durat tan temps, en molts moments no hem sabut exactament què s'estava buscant". L'alcalde ha defensat que "en tot moment hem actuat amb estricta correcció i tots els processos d'obres s'han emès amb la legalitat vigent". Per això, Escarré considera "bo" el pas que ha fet el jutge i ha demanat que se'ls citi ràpid a declarar.\nEscarré ha detallat que les llicències d'obres per les quals se'ls ha imputat "no fan referència a cap bloc de pisos, sinó que es tracta de vuit expedients de diferents cases". El batlle ha expressat que ha estat un procés "molt dur" perquè "d'entrada, el judici previ ja ens l'han fet". L'alcalde també ha volgut destacar la "transparència" del consistori, ja que ha estat el mateix Ajuntament qui ha informat de la seva imputació a través de les xarxes socials i d'un comunicat penjat a la pàgina web.\nSocietat, delictes, urbanistic, imputat, urbanisme\nlo que pasa en la coma\nPer Anònim el 3 de desembre de 2014 a les 15:46\nEn la coma no son borregos, todos actuan y piensan con libertad.Nadie obliga a nadie a ir a protestar por las injusticias..\nQuè passa a la Coma\nPer Anònim el 2 de desembre de 2014 a les 21:36\nSeria interessant que ens expliquéssiu quin mal han fet al poble -ni que sigui sintetitzat- els qui han denunciat irregularitats urbanístiques. Més que res per poder valorar el que ha passat. Això de la cassalorada contra una veina ho veig una mica heavy en un poble petit, perquè si un no si apunta "voluntariament" pot esdevenir l'anaguet lleig de la història, i esclar, escara que un no ho vegi clar, ha de fer acte de presencia amb paella i cullerot i picar com un desesperat -"ests amb nosaltres, o contra nosaltres"-, per no restar marcat tota la vida. M'explico, crec.\nPer Anònim el 2 de desembre de 2014 a les 18:01\nEm sap greu que el meu poble de naixement sigui notícia per fets com els que es tracten aquí, i vist des de fora està clar que podries pensar que s'han fet les coses malament i per això els imputen (segurament s'ha fet coses malament, de fet jo he sigut molt crític amb coses urbanístiques del poble) però el que està més clar és que la majoria de gent que fa els comentaris no coneix a les persones que han fet la denúncia, aquests individus han fet molt mal al poble i només miren pels seus interessos per això els veïns (no ajuntament) vam fer una cassolada davant casa la veïna (tot i que els exregidors del PP diuen que era casa seva... anem bé si era casa seva perquè ara tenen l'estelada penjada, poder s'han tornat independentistes?) i sí que hi havia gent de la Coma, i molts, entre altres quasi tots els veïns que viuen al seu costat (alguna cosa has fet malament si tots els teus veïns et foten una cassolada...), seria molt llarg d'explicar tot el mal que ha fet aquesta gent al poble... per tant no defenso la gestió de l'ajuntament en termes urbanístics, però si la seva secretària perquè és una persona molt professional (ànims Montse) El que sí que fa falta és que aquesta gent que fa mal al poble marxi, i com més lluny millor....\nPer Anònim el 2 de desembre de 2014 a les 17:45\nAixò de defensar irregularitats amb el conte que si no es fan no es pot viure... és broma, no?\nPer Anònim el 2 de desembre de 2014 a les 13:35\nMe parece perfercto que se de trabajo a una empresa del pueblo.sea familia o no.Que hay muchas familias de pueblo y alrededores que no estan en paro gracias a esta empresa.\nPer Anònim el 2 de desembre de 2014 a les 09:13\nCreo que el problema esta que este alcalde ha querido hacer contento a todo el mundo.Y hay gente que no es feliz con la armonia.Y tiene que estar con la lupa midiendo.Y si buscas siempre encuentras algo.Porque nadie esperfecto.\nResposta Anònim 01/12/2014 14:47\nPer Miquel A. el 1 de desembre de 2014 a les 18:58\nJo entenc que en qualsevol poble, i tret que hi hagi problemes personals entre qui governa i l'usuari (cosa que passa molt sovint a Cambrils) sempre es donen les màximes facilitats a tothom. Si es posen pals a les rodes és perquè es deu cumplir el que marca la normativa. Sortir d'aquí vol dir arriscar-se a camins foscors que poden acabar amb ilegalitats. Per cert, és veritat que hi ha alguns personatges del consell comarcal amb cert nerviosisme?. Algú sap on passa el sr. Muntada?.\nResposta a Alcaldes?\nPer Anònim el 1 de desembre de 2014 a les 14:47\nEn els pobles petits es molt difícil la gestió i es molt important que es facin coses per el desenvolupament d’aquests. Per fer-ho possible, pots donar facilitats (dins de la legalitat) o posar pals a les rodes... Que cadascú decideixi.\nPer Anònim el 1 de desembre de 2014 a les 13:32\nEs el que té ser alcalde de poblets petits, vols acontentar a tothom, deixes "fer"... no fos cas, així tu també pots anar "fent", i és clar, quan t'enxampen els dolents són els altres, els qui han actuat correctament, que, automàticament, se'ls titlla de rucs per no aprofitar-se, també, de la situació. I si de propina el jutge hi troba regularitat i sentencia justament, que Déu l'agafi confessat, li diran de tot menys bonic. És com quan el policia et fot una multa per aparcar malament o per anar passat de velocitat, la culpa és del policia per fer la seva feina. Aquest país està molt fotut.\nLa persona denunciant & co\nPer Anònim el 1 de desembre de 2014 a les 10:59\nSi la persona denunciant & co creuen tan amb la justícia i actua dins de la legalitat, perquè van tancar el compte de twitter darrera del qual s’amagaven amb els seus comentaris?\nTothom te el que es mereig\nPer Anònim el 1 de desembre de 2014 a les 08:46\nEn tota societat, poble, pais, hi ha el que hi ha. Som nosaltres que com a grup, costums, cultura i vots, tenim el que ens mereixem. Depèn de nosaltres i només nosaltres el permetre que un mandatari actui d'una manera o altra.\nPer Anònim el 1 de desembre de 2014 a les 00:25\nSembla que al Solsonès anem al revés que tothom. Una ciutadana presenta una denúncia perquè creu que el seu ajuntament no actua segons la legalitat i resulta que l'administració local en comptes de donar facilitats per que s'aclareixin els fets organitza una manifestació contra una persona que només ha exercit un dret i quasi obligació de qualsevol ciutadà responsable. Haurien d'existir mecanismes de control eficaços per evitar que es cometin il·legalitats en l'àmbit local i quan un ciutadà presenta una denúncia no sigui perseguit com si fos un delinqüent. El jutge ja dictaminarà si s'han fet les coses bé o no, no correspon fer-ho als polítics de CiU. Em sembla que encara falta molt perquè arribi la democràcia i la transparència a molts racons del Solsonès. Encara gràcies que hi ha persones valentes que s'arrisquen a nivell personal donant la cara per el bé comú.\nPer Comardí el 30 de novembre de 2014 a les 21:22\nCom a comardí gràcies pels ànims rebuts i les mostres de suport! Encara que no estem fent gaire res de l'altre món la veritat...res que no fagi tothom per sobreviure a la crisi a la que uns quants polítics ens han abocat. El que no entenc es com n'hi ha uns quants que encara defensen la manera de fer que ha enfonsat al país sencer, tot per "llepar" algo. Em fa pena que la gent sigui tant egoísta. La tàctica de denunciar els denunciants em sembla ridícula, no se si sou conscients que aquí es jutjen uns fets i no la manera de ser de ningú. Una mostra més del nivell polític demostrat fins al moment... Ànims als que els mereixen, que son els que han tingut el valor de denunciar uns fets que segons un jutge poden ser castigats. I recordeu que l'ajuntament va intentar que la denúncia s'arxivés...no que els imputessin ràpid!\nVen argumentat en el comentari despotisme.\nPer Anònim el 30 de novembre de 2014 a les 16:15\nTotalment d'acord amb el comentari despotisme. Si el jutge imputa a partir d'una denuncia, és culpa del o de la denunciant? Diria que no. I que vol dir que el comentarista no coneix "l'heroïna", que segons aquest, d'antuvi aquesta persona ha de ser repudiada, ni que sigui per denunciar un fets susceptibles de delicte, cosa que ja decidirà el jutge? I alguns encara es pregunten com és que invents com Podemos tenen les de guanyar. Increïble! Pel que he escoltat en certs "xafarderus" -bars, baretus i similars- s'està creant un precedent que podria esclatar a la cara dels qui han governat anys i panys aquesta comarca amb una estranya impunitat. Com diuen els castellans; cuando veas las barbas de tu vecion quemar, pon la tuyas a remojar.\nPer Anònim el 30 de novembre de 2014 a les 13:37\nEl comentai Depotisme de les 13.16 Perfecte el seu raonament\nPer Anònim el 30 de novembre de 2014 a les 13:16\nAmb corrupteles urbanístiques sempre hi surten guanyant els mateixos, uns pocs, que acostumen a parlar, un cop enxampats, en nom de tot poble, que, no ens deixem enganyar, és l'afectat, i criminalitzant al que ha presentat la denuncia, quan els malfactors són ells. Si hi ha hagut irregularitats urbanístiques, el qui ha denunciat ha actuat correctament, cosa que es digna de felicitació. De fet ho hauriem de fer tots quan es detecten actuacions d'aquest tipus i d'altres que també siguin delictives, vinguin de on vinguin, perquè, com sol passar sempre,al final les acabem pagant els qui no tenim cap culpa. No conec a la senyora que ha presentat la denuncia, ni tant sols l'he vista mai, i fins que el jutge no es pronincii, no sé si el que ha denunciat és veritat, però, per alguns dels comentaris que llegeixo, s'ha de ser un heroi o heroina per denunciar fets punibles en un poble petit, on sembla ser que hi ha uns quants que se'n cuiden de fer comentaris amb to, diguem-ne, finament, intimidador. Senyores i senyors, això té un nom lleig, molt lleig i amb aquesta actitud, encara que el jutge seentencii a favor de l'alcalde, sempre ens quedarà el dubte.\nDret a denunciar i obligació de donar explicacions.\nPer Anònim el 30 de novembre de 2014 a les 11:17\nSi hi ha irregularitats s'han de denunciar i hem de recolzar a les persones que ho fan per la seva valentia. La justícia ja s'encarragarà de de decidir si tenen fonament o no no. Ja esta bé de criminalitzar al denunciant i no al que comet irregularitats. Els que tenen càrrecs han d'estar disposats a que es qüestioni la seva feina i si nò que no s'hi posin!\nÀnims gent de la Coma\nPer Anònim el 30 de novembre de 2014 a les 10:29\nÀnims. Esteu aguantant molt!\nPer Anònim el 30 de novembre de 2014 a les 10:24\nHi ha gent que son feliços sense menjar anissos. En els pobles petits, hi ha molts enemics.\nPer Anònim el 29 de novembre de 2014 a les 20:49\nDonar molts ànims a l'alcalde i a la resta, així com tots els del seu equip de govern de l'Ajuntament.... Hi ha "gent" (per dir-ho d'alguna manera) que tenen molt poca feina, el que haurien de fer es cuidar-se de casa seva q sempre hi ha coses per fer.... Pit i collons davant d'aquesta situació!\nPer Anònim el 29 de novembre de 2014 a les 20:19\nSi en una administració si detecta un delicte, del caire que sigui, per part de l'oposició, funcionariat o ciutadania, hi ha la obligació de denunciar-ho, si no és així, s'és còmplice. No sé si el que s'ha denunciat de l'ajuntament de la Coma és cert o fals, i si és cert, si tot és atribuïble a l’alcalde. Ara bé, si no és cert, la denuncia és falsa, i en aquest cas es pot entendre que ha estat feta amb l’objectiu de fer mal polític al sr. Marc Escarré, i aquí, crec jo, s’incorre en denuncia falsa dolosa, que no només fa mal polític, hi ha el social i el personal. Si la denuncia és falsa, a la víctima (en aquest cas els denunciats sense causa) el protegeix l’article 456 del Codi Penal. Si es dona el cas, el mateix jutge pot actuar d'ofici per delicte de denuncia falsa. Si el jutge no actues d'ofici, com que la llei empara a la víctima de falsa denuncia, aquest, pot presentar la corresponent denuncia per falsa denuncia. Ara bé, cal dir que un imputat és (segons el diccionari de dret jurídic de Aranzadi) aquella persona a qui se li atribueix una participació criminal en un fet punible, tenint des del primer moment dret a que se li comuniqui l’existència del procediment incoat, amb la finalitat d’exercir, de manera efectiva, el seu dret de defensa. Per tant, més clar l’agua que cau avui, un imputat és aquella persona que se li atribueix una participació criminal en un fet punible. Dubto molt que el jutge, conscient (o no) de la rellevància política, social i personal de les persones denunciades en aquest cas concret, hagi arribat fins aquí sense que hi hagi apreciat un fet punible, és a dir, un presumpte delicte sense tenir-ne alguna certesa probatòria. Si no fos així, en aquest país tindríem un problema seriós amb la justícia.\nL'arquitecte del Consell es el sogre de l'alcalde de La Coma. .El de la Coma es un altre.\nPer Anònim el 29 de novembre de 2014 a les 16:05\nànims a tots els de la Coma, admiro la vostra paciència i el vostre saber estar.\nPer Anònim el 29 de novembre de 2014 a les 15:21\nTot el poble???? El poble te 270 habitants. 49 persones varen anar a la manifestació. 15 eren del poble tocats per la corrupció.La resta desconeguts. Resultat????? Crec en la JUSTICIA. Temps al temps.\nPer Anònim el 29 de novembre de 2014 a les 11:30\nL'alcalde de la Coma...L'alcalde de Solsona...L'alcalde de Riner i President del Consell ...Tots imputas ..Inocents o culpaples...es veura....Molt malamen...sort\nDos regidors i veÏna no merescuts\nPer Anònim el 29 de novembre de 2014 a les 10:58\nAquesta veïna no és la de la cassolada que TOT el poble li va dedicar.....(porqué será?)\nEsperem (asseguts) a la sentència\nPer Anònim el 29 de novembre de 2014 a les 10:15\nAra, resulta que anar al jutjat a denunciar un pressumpte delinqüent és una forma de "no deixar viure". Si el jutge finalment decideix imputar una persona és perque hi veu indicis suficients. Si tot l'afer fos una ximpleria absurda, hagués arxivat el procediment, que hagin presentat càrrecs no significa que els acusats siguin culpables, sino que veuen delicte i que és versemblant pensar que els acusats poden ser culpables. Ara es tracta de que hi hagi una acusació formal, proves, que els acusats puguin defensar-se i esperar la sentència. Lamentablement per a tots, aquí la justícia és molt lenta.\nPer Anònim el 29 de novembre de 2014 a les 09:00\nMolts ànims a l'alcalde de laComa, la secretària i l'arquitecte.... Aquesta regidora de l'oposició i la veïna no viuen ni deixen viure...\nPer Pere G. el 28 de novembre de 2014 a les 22:05\nQui es l'arquitecte municipal?. És el mateix que hi ha al Consell Comarcal?\nLa senyora Frago\nPer Anònim el 28 de novembre de 2014 a les 21:04\nLa senyora Frago no viu ni deixa viure... Ha de ser molt difícil conconviure amb una veïna així... Ànims a tota la gent de la coma!\nQuè hi diu el partit?\nPer Anònim el 28 de novembre de 2014 a les 20:23\nel sr Escarré ha tingut càrrecs dins de cdc d'envergadura, president del partit a Solsona i diputat provincial. Què hi diu en aquest afer el president actual de cdc de Solsona?\nLa vida és un bumerang\nPer Anònim el 28 de novembre de 2014 a les 19:28\nRecordar-li a la senyora secretària interventora, que no pateixi! com diu ella les lleis són segons les interpretes\nPreguntes d'un ignorant\nPer Anònim el 28 de novembre de 2014 a les 18:45\nCom que soc un ignorant, faig unes preguntes: Si s'ha actuat amb estricta correcció i seguint la legalitat, tal com diu l'alcalde, senten que el jutge està prevaricant?Ja que, si el que declara l'alcalde és cert, la denuncia no s'hauria d'haver admès a tràmit i/o ser arxivada un cop s'hagués investigat i concluït que no hi ha delicte. Si és així, entenc que hi presentarà denuncia per prevaricació? I suposant que no sigui així, que el jutge està actuant correctament ja que ha arribat a aquesta conclusió tres anys desprès de la denuncia, és a dir, amb prou temps per investigar i arribar a les conclusions que ha arribat, dimitiran dels seus càrrecs els imputats?\nPer UDEF el 28 de novembre de 2014 a les 18:12\nI com es diu aquesta operació policial, "oPPeració Frago", que no te res a veure amb el Fraga. A la trama sols hi ha l'alcalde i la secretària. No es preveuen més imputacions. UDEF


El PSC anuncia que no participarà en el Pacte Nacional pel Dret a Decidir\nEl portaveu del PSC en el Parlament, Maurici Lucena, ha anunciat aquest dimarts que el seu partit no participarà en la primera reunió del Pacte Nacional pel Dret a Decidir convocada pel Govern per al dimecres 26 de juny en la càmera: "No anirem".\nEn roda de premsa des del Parlament, ha precisat que prenen aquesta decisió després que no s'hagi complert la principal condició que van fixar per estar presents: que el Govern garantís "neutralitat" en el procés de la consulta i, per tant, fes marxa enrere a la creació d'institucions que el PSC considera independentistes, com el Consell Assessor per a la Transició Nacional.\nLucena també ha qüestionat que la presidenta del Parlament, Núria de Gispert, avali que una "iniciativa extraparlamentaria" com aquesta se celebri en la càmera, ja que no té el suport de tots els grups i genera molta divisió, segons els socialistes.\nEl portaveu socialista ha reivindicat que el seu partit ja ha donat mostres sobrades de voler una consulta legal incorporant aquesta qüestió al seu programa electoral, aprovant una declaració parlamentària en què la reclamava la consulta i avalant la comissió parlamentària del 'dret a decidir'.\nAixí, el PSC conclou que no participarà en un pacte nacional que aventura que acabarà convertint-se en una "plataforma independentista", i ha advertit que sense la seva presència el pacte acabarà radicalitzant-se i allunyant-se de la centralitat del 'dret a decidir'.\nLa portaveu d'ERC en el Parlament, Marta Rovira, ha lamentat l'absència del PSC perquè "en un pacte de país per exercir la democràcia no pot faltar ningú", i la diputada Dolors Camats (ICV-EUiA) ha considerat que els socialistes comencen amb mal peu el procés que ha de desenvocar en la celebració de la consulta.\nEl líder de CiU en la Càmera, Jordi Turull, ha considerat que el PSC no té cap "excusa" per absentar-se del pacte, ja que ha argumentat que la presència d'entitats socials de diversa índole demostra que és una aposta per la consulta i no per la independència.\nMalgrat que assistiran a la primera reunió, ICV-EUiA i la CUP han lamentat falta de transparència en el Govern en la constitució del pacte, ja que no han estat informats sobre quines entitats participaran en la reunió del dia 26 de juny.\nEl diputat Quim Arrufat ha criticat haver-se assabentat per la premsa de la reunió, i Camats ha reclamat que abans de la cita del dia 26 se celebri la primera reunió de la comissió parlamentària sobre el 'dret a decidir', que va ser aprovat en el ple però encara no s'ha constituït.\nC's ja havia anunciat amb anterioritat que no estaria en el pacte, i el diputat Jordi Canyes ha considerat que és una "obscenitat" que se celebri en el Parlament perquè evidencia una instrumentalització de la Càmera catalana per part dels partits independentistes.\nEl diputat del PP Santi Rodríguez --partit que tampoc acudirà a la cita-- ha considerat que el Parlament no hauria d'acollir "actes de propaganda", i ha assegurat que cada vegada que CiU aposta per un acte d'aquesta característiques perd escons en les enquestes.


L'ENA, l'escola d'elit dels presidents francesos\nENA, escola d'elit dels presidents francesos\nEL PERIÓDICO visita la prestigiosa Escola Nacional d'Administració (ENA) que Emmanuel Macron vol suprimir per afavorir una mobilitat social més gran\nEl president francès, exalumne del centre, va anunciar la mesura després del debat nacional organitzat per canalitzar la crisi dels 'armilles grogues'\nEstrasburgo - Dissabte, 03/08/2019 - 22:10\nUn motllo de pensament únic, una bombolla endogàmica, l’avantsala del poder polític, el centre de formació d’uns quants per perpetuar els seus privilegis, una fàbrica d’elits desconnectades de la realitat... Els retrets que es fan a la famosa Escola Nacional d’Administració (ENA), en la qual, des de la seva fundació el 1945, han estudiat vuit primers ministres i quatre presidents de la V República francesa (inclòs l’actual), són antics.\nAra han ressorgit al caliu de la crisi dels armilles grogues, perquè al finalitzar el gran debat nacional organitzat per respondre a les protestes, Emmanuel Macron en va anunciar la supressió el 25 d’abril passat. Una decisió controvertida que no figurava en el seu programa electoral i amb què el president francès vol afavorir una mobilitat social més gran.\nActualment, el 68% dels alumnes de l’ENA són fills de quadros superiors i els fills dels obrers no arriben al 5%. La paritat és també una tasca pendent perquè només el 39% són dones. A poc a poc l’Escola s’obre a les classes més modestes i aquest any hi ha un 25% d’alumnes amb beca, però la duresa de l’examen d’ingrés la fa inaccessible als qui no tenen temps ni diners per preparar-lo.\nÉs el que l’expert en organitzacions i professor de la Tolosa Business School Alain Klarsfeld anomena “discriminació indirecta” . “El període de preparació és molt llarg i només gent amb recursos personals o familiars pot allargar els seus estudis fins als 25 o 26 anys”, argumenta. Klarsfeld no creu, en canvi, que la solució sigui suprimir l’ENA, sinó revisar a fons el procés de selecció per fer-la accessible a un altre tipus de població.\n“Som conscients dels retrets i és important reflexionar sobre el programa educatiu i la selecció d’alumnes perquè totes les categories socials hi estiguin més ben representades”, admet Florian de Filippo a la petita cafeteria de l’escola situada al fons de l’ampli vestíbul d’entrada on pengen les fotos d’antics ‘enarques’. Alguns d’il·lustres, com Giscard d’Estaing, Jacques Chirac, François Hollande o Emmanuel Macron.\nDe Filippo, un diplomat en Comerç de 26 anys, forma part dels 81 alumnes de la promoció Molière –és un ritual que a l’entrar a l’ENA els estudiants triïn per consens el nom del seu curs–, que aviat finalitzaran els seus dos anys d’estudis per convertir-se en funcionaris de ple dret. Els alumnes són funcionaris en pràctiques que cobren 1.600 euros al mes.\nFormació sobre el terreny\nAbans han passat 11 mesos de pràctiques –4 en una ambaixada francesa, 5 en una prefectura de províncies i 2 en una empresa–, per això De Filippo veu injustificada l’acusació que viuen d’esquena a la realitat. “Passem molt temps sobre el terreny i intentant respondre als problemes de la gent”, es defensa.\n“Pot ser que la desconnexió vingui després de deixar l’Escola. Per això caldria facilitar una carrera amb més mobilitat entre llocs operatius i estratègics”, reflexiona Audrey Lauze, una parisenca nascuda a Barcelona fa 25 anys, diplomada en Ciències Polítiques i companya de promoció de De Filippo.\nLauze recorda que en contra de la creença generalitzada, la majoria dels funcionaris no estan en els gabinets ministerials. Les xifres li donen la raó, perquè el 96% treballa a l’administració. No obstant, entre l’opinió pública ha calat la idea que l’ENA controla la vida política perquè quatre presidents han passat per les seves aules.\n“Els francesos creuen que l’ENA és l’escola de formació dels polítics. Això és completament fals”, diu el seu director, Patrick Gérard, que rep El Periódico en un lluminós despatx amb vista al riu Ill. Des que el 1991 va traslladar la seva seu de París a Estrasburg, l’ENA ocupa l’antiga presó de Santa Margarita, un edifici del segle XVI en què la pedra antiga conviu amb altres espais més moderns.\nCreada per De Gaulle\nTot i que amb el temps per a molts francesos s’ha convertit en el símbol d’una elit governant aliena a la França popular, l’ENA va ser creada pel general De Gaulle després de la segona guerra mundial precisament per democratitzar l’accés a la funció pública, professionalitzar els alts càrrecs i evitar el nepotisme i els excessos comesos en l’Administració durant l’ocupació nazi.\n“Ser una elit no és un pecat. Els grans països necessiten elits econòmiques, científiques, esportives o artístiques. El que fa falta és que no siguin tancades perquè llavors es converteixen en una casta i això és espantós”, explica Gérard, que atribueix les crítiques a una complexa relació entre el ciutadà i l’estat.\n“Els ‘armilles grogues’ reivindicaven més serveis públics i, alhora, menys impostos. Tots els francesos són així”, resumeix. L’escola va començar a canviar el 2018 a l’incorporar nous mètodes pedagògics i noves matèries, però encara és lluny de reflectir una gran diversitat social i, segons l’opinió de Gérard, això té el seu origen en un sistema educatiu poc igualitari. “Nosaltres som al final d’un cicle que és profundament selectiu”. Un diagnòstic que comparteixen els alumnes.\n“Em considero una persona privilegiada, però no per ser a l’ENA, sinó perquè mai em va faltar res. Un no té les mateixes perspectives si neix en una família benestant d’una gran ciutat o en una família modesta de províncies”, apunta Lauze.\nA més de sorpresa, la decisió de suprimir l’ENA ha provocat les crítiques dels que, com Jean Louis Debré, antic membre del Consell d’Estat i fill del cofundador de l’escola, creuen que Macron fa de la institució un boc expiatori.\nUn ‘enarca’, antic membre del Consell d’Estat i de la Lliga de Futbol Professional, Frédéric Thiriez té ara la missió de reflexionar sobre el futur de l’ENA perquè als alts càrrecs de l’Administració arribin els joves pels seus propis mèrits i no només pel seu origen familiar. “Sempre hi haurà una escola d’Administració”, conclou el director.


Cs reclama al govern espanyol portar al TC el vot delegat de Puigdemont i critica el seu "silenci gairebé expressiu" ! ACN ! directe!cat\nDimarts, 17 d'abril de 2018 14:19 h\nCs reclama al govern espanyol portar al TC el vot delegat de Puigdemont i critica el seu "silenci gairebé expressiu"\nLa formació estudia si presentarà un recurs d'empara davant del Constitucional però insisteix que la "responsabilitat" és de Rajoy\nACN Barcelona.-Cs ha reclamat al govern espanyol que porti al Tribunal Constitucional (TC) la decisió de la Mesa d'acceptar el vot delegat del líder de Junts per Catalunya (JxCAT), Carles Puigdemont. En roda de premsa, el portaveu parlamentari de la formació taronja, Carlos Carrizosa, ha criticat el "silenci gairebé expressiu" del govern espanyol sobre aquesta matèria i ha insistit que és "responsabilitat" de l'executiu de Mariano Rajoy emprendre aquesta acció. Ha afegit que Cs està estudiant si, malgrat que el govern espanyol no ho faci, ells presentaran un recurs d'empara davant del TC perquè creuen que la delegació és "anticonstitucional" i que així ho diuen les mesures cautelars dictades pel Consell d'Estat sobre la investidura. Ha insistit però que si el recurs el presentés el govern espanyol s'evitaria "de manera immediata" que Puigdemont pogués votar, cosa que ha dit que no passaria si el recurs el presenten ells.\nCarrizosa ha criticat la decisió de la Mesa de no revocar el vot delegat a Carles Puigdmeont ja que defensen que la situació del diputat ha canviat en haver sortit de la presó a Alemanya, malgrat les mesures cautelars dictades. "Està en llibertat i és decisió seva deixar de sotmetre's al procés d'extradició", ha valorat. Per això, ha defensat que el govern espanyol hauria d'actuar, més encara quan ha afirmat que hi ha un apartat del dictamen del Consell d'Estat que diu "claríssimament que no és constitucional que deleguin el vot diputats que estiguin residint voluntàriament a l'estranger". Ha afegit que el vot de Puigdemont "pot alterar majories" a l'hemicicle en el moment de les votacions i que si això passa hi ha una "vulneració" dels drets de la resta de diputats. Davant d'aquesta situació, ha afirmat que " qui correspondria prendre cartes a l'assumpte és al govern d'Espanya" i ha criticat que fins ara no hagi estat així. Ha afirmat que si l'executiu de Rajoy recorregués la decisió de la Mesa d'acceptar el vot delegat de Puigdemotn l'efecte seria "immediat" quan s'acceptés el recurs per part del tribunal. Pel que a ells respecta, ha dit que estudiaran si ells per la seva banda presenten recurs d'empara però reconeixent que seria "molt difícil arribar a temps a una hipotètica sessió d'investidura".


Jordi Ignasi Vidal sobre mantenir la fase 1: "La salut passa per davant de tot"\nVidal demana a la ciutadania que no es relaxi\nLa proposta de Salut de que Lleida romangui a la fase 1 i no avanci en la desescalada pels augments de casos que s’han registrat els últims dies a la regió sanitària, ha estat ben rebuda pel paer en cap de la ciutat de Balaguer, Jordi Ignasi Vidal. Vidal creu que és una bona decisió que prima la seguretat dels ciutadans.\nD’altra banda, Vidal aprofita per demanar a la ciutadania que no es relaxi.\nEn total a la comarca de la Noguera hi ha 260 casos positius i 953 sospitosos. D’aquests casos, Balaguer té 157 casos confirmats i 493 de sospitosos, sent una de les capitals de comarca de la demarcació amb més incidència, per darrera de la ciutat de Lleida.


La loteria dels penals acaba amb el somni de l'amfitriona - Diari de Girona\nLa loteria dels penals acaba amb el somni de l'amfitriona\nExercici de fe de Rússia, que arriba amb vida fins al darrer sospir, però acaba caient des dels onze metres davant Croàcia\n08.07.2018 | 00:35\nL´etiqueta de favorita que Croàcia tenia penjada des de fa dies no va servir de gaire al conjunt balcànic, que va haver de suar de valent i encomanar-se als penals, una vegada més, per desfer-se de Rússia, l´amfitriona. Van ser necessaris 120 minuts i una desena de llançaments des dels onze metres per decidir l´últim semifinalista del Mundial i el rival d´Anglaterra en un lloc per a la final. Serà Croàcia, que va haver de remar per superar un rival que mai va perdre la fe, que es va avançar al marcador i que acabaria salvant els mobles en el tram final de la pròrroga.\nSorprenent tothom, va ser Rússia l´equip que més entonat va saltar a la gespa de Sotxi. Arribava amb més facilitat que no pas el seu rival i després d´un parell d´avisos, va veure porta. Txerisev s´inventava un bon xut llunyà que sorprenia Subasic. Va reaccionar Croàcia; una gran combinació entre Mandzukic i Kramaric va acabar amb la rematada d´aquest últim, suficient per batre Afinkeev i tornar a anivellar la balança. Al segon acte, el matx es va ensopir, fins al punt que avançava sense que cap dels dos equips fos capaç de generar clares ocasions i, molt menys, de trencar la igualada.\nLa pròrroga era inevitable i allà va semblar que els balcànics, quan més fosos estaven, sentenciaven els quarts. Vida rematava de cap per fer l´1-2. Quan només quedaven cinc minuts, va aparèixer Mario Fernandes, un rus d´origen brasiler, per tornar a empatar i reactivar l´esperança russa. No quedava cap altra opció que recórrer als penals. La loteria va acabar amb l´esperança dels amfitrions. El gol del blaugrana Ivan Rakitic en el xut definitiu va ser decisiu.


Leonardo i el 'Còdex Atlàntic al Museu Marítim\nEl Museu Marítim de Barcelona repassa en l'exposició 'Leonardo, geni curiós' la història del 'Còdex Atlàntic' de Leonardo da Vinci i mostra 23 models de màquines que evidencien la importància i l'abast del geni en el saber científic. La mostra, que es podrà veure a partir de demà al 2 de setembre, reflecteix en la seva primera part la història del 'Còdex Atlàntic', una important recopilació de dibuixos i projectes de Leonardo que van ser reunits per l'escultor i col·leccionista Pompeo Leoni anys després de la mort de Da Vinci i que van salvar de la dispersió i la desaparició gran part dels estudis.\nAquesta explicació de la història del còdex està acompanyada de les làmines originals de l'edició a càrrec de l'Accademia dei Lincei i de l'editor Ulrico Hoepli, editat entre el 1894 i el 1904. Per primera vegada, el còdex sencer va ser transcrit i va permetre el començament dels estudis sistemàtics del document. El comissari de l'exposició, Dendena Ferruccio, ha assegurat avui que, a diferència de la creença popular, no va ser Leonardo qui va compondre el 'Còdex Atlàntic', sinó Pompeo Leoni, que va reunir les més de 2.500 fulles disperses.\nFerrucio ha assegurat que Leoni va separar els estudis tècnics i científics dels artístics i anatòmics i els va enganxar en fulls en blanc. D'aquesta manera van néixer els còdexs artificials coneguts com a 'Còdex Atlàntic' i 'Còdex Windsor', que es troba en la Royal Library britànica.\nLes làmines originals d'aquesta edició del 'Còdex Atlàntic' a cavall entre el segle XIX i XX s'acompanyen en una segona part de la mostra de 23 models de màquines de Leonardo que procedeixen de la col·lecció del Museu Leonardiano de Vinci.\nEntre els models més destacats que es poden veure en l'exposició es troben peces d'art militar -com el pont de salvament, el canó de fusta o un tanc-, màquines per a l'arquitectura, instruments de mesura i enginyeria hidràulica. Alguns dels models de màquines concebudes per Da Vinci s'apliquen en la tecnologia moderna com el motor Ferrari, la bicicleta Colnago, el rellotge subaquàtic, el paracaigudes o l'helicòpter d'Augusta Westland. L'exposició, que s'emmarca com una de les activitats de l'Any de la Ciència, és la primera vegada que es pot veure a Espanya i ja s'ha pogut gaudir en ciutats europees com Innsbruck, Roma, Budapest i Bratislava.


Eshter Safran Roer: "Va ser aterridor estar davant la fossa on els nazis van assassinar la meva família" - Levante-EMV\nEshter Safran Roer: "Va ser aterridor estar davant la fossa on els nazis van assassinar la meva família"\nEsther Safran Foer, de xiqueta, en braços de sa mare.\n¿Què la va portar a investigar la història familiar?\nPortava la major part de la meua vida ajuntant peces del puzle de la història de la meua família, al meu cap, però també amb arbres genealògics. Però no va ser fins a la publicació de la novel·la del meu fill mitjà [Jonathan], Tot està il·luminat, que la gent em va donar informació més concreta sobre el meu pare i la seua família. Llavors vaig saber que havia de viatjar a Ucraïna per veure què podia esbrinar per mi mateixa. Era el moment adequat. Havien passat 65 anys des de l’Holocaust i encara hi havia testimonis vius del que va passar disposats a parlar-ne. Mai vaig pensar que coneixeria el nom de la meua germanastra. Si no, el seu nom o el fet que hagués viscut haurien caigut en l’oblit. Hi va haver tants xiquets i xiquetes assassinats els noms dels quals mai se sabran... El nom d’Asya és a la base de dades de víctimes de l’Holocaust de Yad Vashem, a Israel. El que més valore és que la meua neta de tres anys respon orgullosa quan li pregunten el seu nom: Bea Asya Foer. Algun dia, gràcies a la investigació ella coneixerà la història de la seua família i honrarà el nom de la seua tia àvia Asya Safran.\n¿Com s’han de combatre els moviments feixistes i racistes que encara neguen l’Holocaust?\nEducació. Educació. Educació. Coneixe’ns com a persones reals, no com a estereotips.\n¿Què li feia més por trobar?\nLa meua mare va intentar convèncer-me que no anés al lloc on els nazis havien assassinat tota la seua família, en ocasions ajudats per la mateixa població local. Les seues paraules de comiat van ser: «No cometes cap estupidesa». Just abans de viatjar vaig visitar Patrick Desbois, autor d’El Holocausto por balas, un capellà francès que va crear un gran projecte dedicat a localitzar milers de fosses comunes no identificades de víctimes de l’Holocaust. Ell havia visitat la zona on jo anava i va insistir encaridament que contractés un guardaespatlles, però no ho vaig fer. Per sort, em vaig sentir segura durant tota la meua estada a Ucraïna.\n¿Allà, què va sentir davant la fossa on van matar la seua família?\nLa primera fossa comuna que vaig veure va ser la de Kolki, oculta en les profunditats d’un bosc. Un lloc tan remot que va ser difícil trobar algú que ens guiés fins allà. Allà van assassinar la meua àvia, la meua tia àvia, els meus cosins i tants altres membres de la meua família. M’imaginava com els havien portat fins allà, probablement conscients del que els passaria, i com els assassinaven un a un, bala a bala, inclosos els meus cosins més petits. Va ser aterridor estar en aquell dens bosc que gairebé sentia tancar-se sobre meu. Vaig sentir com si hagués estat allà amb les víctimes. Ho sent fins i tot ara, a mesura que ho explico.\nTambé va trobar la pista de la seua germanastra, una nena de 5 anys, de cabell negre i llarg a qui li agradava jugar amb la pilota.\nEstava enterrada a l’última fossa que vaig visitar, al mig d’un camp. Moltíssimes vegades durant el viatge vaig sentir la presència de la meua família, però també la seva absència i l’absència de milers de jueus assassinats.\nMolts supervivents van callar sobre el que van patir. ¿A què atribueix el silenci dels seus pares?\nHi havia moltíssimes raons per no parlar mai de l’horror que van viure els meus pares i del que els va passar a les seues famílies. Alguns supervivents van preferir guardar silenci per no tornar a despertar el dolor sofert a la seva pròpia pell i la tragèdia de perdre la família. No volien reviure aquell horror ni que els seus fills heretaren el dolor, i jo crec que potser aquest va ser el cas de la meua mare. El meu pare es va suïcidar quan jo tenia 8 anys. Crec que estava destrossat pel dolor de l’Holocaust.\nMolts se sentien culpables per sobreviure.\nPot ser que hi hagués alguna cosa d’això. La meua mare va explicar fins al dia de la seua mort que no li havia dit adeu a la seua mare quan va fugir del seu shtetl [població amb molts jueus] mentre els paracaigudistes nazis tocaven terra. El meu pare va haver de viure amb la culpa que assassinaren la seua primera dona i filla mentre ell havia eixit del gueto per realitzar unes feines per als nazis. No va poder protegir-les. Ell va viure, mentre que a elles les van assassinar. Quan els supervivents van abandonar els campaments de desplaçats per emigrar als EUA, Israel, el Canadà o altres llocs, ningú volia escoltar les seues històries ni van ser especialment ben rebuts. Eren uns estranys per a la història d’èxit dels jueus nord-americans i la de la construcció d’una nova terra al Pròxim Orient. En aquests llocs la gent no preguntava ni volia saber res de com havien sobreviscut. Els treballadors socials es van centrar a ajudar-los a trobar una vivenda i una feina. No eren psicòlegs ni psiquiatres com per ajudar-los a lidiar amb el trauma. Van haver de recompondre’s i seguir cap endavant. La generació dels meus pares està entre les més desafortunades de la història i jo vaig néixer en una de les que més sort va tenir.\n¿La va ajudar el que va descobrir per entendre què va portar el seu pare al suïcidi?\nSé que mai arribaré a entendre per què el meu pare no va poder més. Ni tan sols no sé pel que va haver de passar després de l’assassinat de la seua dona i la seua filla. Es va amagar a casa d’una família local, però crec que només va ser uns mesos al final de la guerra. És difícil jutjar la realitat d’una altra persona des de fora. Elie Wiesel va escriure sobre Primo Levi, que va patir reiterades depressions després de l’Holocaust, i va dir que «Levi va morir a Auschwitz 40 anys després». Jo opine el mateix: que el meu pare va eixir viu de l’Holocaust, però que no hi va poder sobreviure.\n¿Com va ser per a vostè fer parlar la seua mare d’això?\nLa meua mare no va compartir amb mi gran part de les seues experiències, però sí que ho va fer més amb els seus nets. En les nostres converses sempre estava present el dolor com una amenaça si alguna de les dues anava massa lluny, però explicar-ho als seus nets li va donar una immortalitat. Ells l’adoraven i la veien com una superheroïna, una supervivent forta i resilient.\nSorprèn que tardarà tant a mostrar-li la nota de suïcidi del seu pare. Hi havia una part per a vostè i el seu germà.\nCrec que la meua mare veia aquestes notes com un missatge molt íntim per a ella. Jo tenia 8 anys i el meu germà 3. Érem massa menuts per comprendre. La meua mare les va amagar en una caixa secreta juntament amb altres documents sobre la seua història i la del meu pare.


Marc Márquez es proclama tetracampió del món de Moto GP - Teleponent\nInici Esports Marc Márquez es proclama tetracampió del món de Moto GP\nEl pilot de Cervera s’ha fet amb el títol en l’última cita, al GP de la Comunitat Valenciana, i ja és el pilot català amb més títols al Mundial de motociclisme\nEl de Cervera és ja el pilot català amb milor palmarès\nEl pilot de les Terres de Lleida, Marc Márquez, ho ha tornat a fer. Márquez s’ha proclamat campió del món en MotoGP per quarta vegada.\nLa tercera posició al Gran Premi de la Comunitat Valenciana ha estat més que suficient per alçar la copa del millor del món, ja que el seu únic rival en la lluita per al títol, l’italià Andrea Dovizioso, ha caigut. Amb només 24 anys, Márquez ja acumula sis títols mundials (2013, 2014, 2016, 2017 i ha aconseguit ser el millor en 250cc i 125cc, les actuals Moto 2 i Moto3) i és el pilot català amb més títols al Mundial de motociclisme. A més, és el més jove a guanyar quatre cops el títol a la màxima categoria.\nEl pilot de Cervera ha sumat 298 punts al final de campionat, seguit de Dovizioso (261), Maverick Viñales (230) i Dani Pedrosa (210), qui avui ha guanyat la cursa al circuit valencià.\nArticle anteriorSatisfacció dels caçadors de Lleida pel repunt de perdius després d’anys d’escassetat\nArticle següentSerret, Comín i Ponsatí criden als catalans a “no defallir i participar en massa” el 21-D


Moltes gràcies a tothom ! — Orgull de Baix\nDocumental interactiu sobre el tresor mediambiental que s'amaga sota les infraestructures del Baix Llobregat. Una pel·lícula vinculada a un mapa web en 3D navegable, amb continguts extres i propostes d'interacció. Un espai per descobrir el paisatge, la gent i la història de la comarca. #OrgulldeBaix\nAL PATI PRODUCCIONS\n+ XAPA Orgull de Baix\n+ posem el teu nom als CRÈDITS\n22 left (of 50)\n**6 UNITATS DE PLANTER\nde temporada (variat de tomaquera, carbassó, pebrot, enciam...)**\n+ Nom als CRÈDITS\nBOSSA disseny Orgull de Baix\n5 left (of 20)\nGUIA NATURA "Amfibis, rèptils i mamífers del Delta del Llobregat"\nSAMARRETA disseny Orgull de Baix\n+ 6 UNITATS DE PLANTER per als primers 50 mecenes que lluïu la samarreta Orgull de Baix!\n20 left (of 25)\nVISITA AMBIENTAL AMB DEPANA A LES ZONES EN CONFLICTE DEL DELTA DEL LLOBREGAT\n*Data: Dissabte 1 de maig, matí.\n4 left (of 15)\n**TALLER D'AGRO ECOLOGIA\nA LA MASIA DE CAN SANTOI\nDE MOLINS DE REI**\n*Data: dissabte 21 de maig.\n16 left (of 16)\nVISITA A UNA EXPLOTACIÓ AGRÀRIA\n+ REGAL de producte propi\n+ ENGANXINA + XAPA Orgull de Baix\n*Data a determinar.\nVISITA GUIADA AL PARC AGRARI DEL BAIX LLOBREGAT\n+ CISTELLA DE 2KG DE PRODUCTE DE TEMPORADA\n2 left (of 10)\nPer a associacions, instituts i escoles\nDEL DOCUMENTAL WEB\n+ TALLER D'ÚS\nDE LA PLATAFORMA INTERACTIVA\n+ NOMENAMENT DESTACAT\nEN ELS TÍTOLS DE CRÈDIT**\n+ ENGANXINES Orgull de Baix\n**CRÈDITS FINALS COM A\nPRODUCTOR ASSOCIAT o PATROCINI**\n**2 TICKETS "QUINTO TAPA"\nAL RESTAURANT ONA NUIT o\nAL CÈNTRIC GASTROBAR\nDEL PRAT DE LLOBREGAT**\n*Per gaudir entre el 15 i el 22 d'abril.\nDE FRUITA I VERDURA de temporada**\nDE FRUITA I VERDURA de temporada per gentilesa de l'explotació Can Amat**\n**ÀPAT PER A 2 PERSONES A\nCAL MINGO DE VILADECANS o\nEL MIRADOR DE SANT JUST DESVERN**\nL'ÀPAT DE MOLINS DE REI o\nAL MAJOR TRENTA-SIS DE GAVÀ* o AL FOLLIA DE SANT JOAN DESPÍ**\nAbout the project Read more about this project 26 updates Community\nL'espai interactiu de "El pati del darrere"\nORGULL DE BAIX és la versió web i interactiva de “El pati del darrere”, el documental sobre el Baix Llobregat estrenat al programa Sense Ficció de Televisió de Catalunya.\nLa pel·lícula documental descobreix la bellesa i el paisatge d'una comarca molt desconeguda i sovint menystinguda, que viu en lluita constant per la preservació dels seus recursos naturals enfront la pressió immobiliària, l'amenaça de requalificacions i la necessitat constant de creixement i d'infraestructures de la ciutat de Barcelona, que té al costat.\nL'objectiu del projecte ORGULL DE BAIX és reivindicar el valor d'aquest territori per a l'equilibri i la sostenibilitat de la vida dels gairebé 5 milions de persones que transiten diàriament per l'àrea metropolitana, i ajudar a protegir-lo.\nAprofitem les possibilitats dels mitjans digitals per a crear un projecte únic: una plataforma web que connectarà les històries i els personatges amb la geografia de la comarca, i serà el gran espai interactiu del Baix Llobregat.\nUN PROJECTE ÚNIC\nOrgull de Baix és una proposta innovadora\nEl projecte trasllada el documental a internet i el converteix en un espai web dinàmic i participatiu, obert i disponible per a tothom.\nEs tracta d'un projecte totalment nou: un lloc web on els visitants trobaran la pel·lícula documental “El pati del darrere” connectada a un mapa 3D. El mapa es podrà navegar, explorant el paisatge i la riquesa de la comarca des de l'ordinador, el tablet o el mòbil. Dins el mapa hi haurà peces de vídeo retratant diferents racons de la comarca. Els visitants, podrán descobrir-les i comentar-les, i també col.laborar en el relat amb fotografies i pel.lícules fetes per ells que ajudin a completar el mapa de la comarca.\nUtilitzem wbgl i three.js la tecnologia web més actual per a desenvolupar i experimentar un nou format audiovisual que vol promoure la participació de l'audiència.\nSerà un mapa humà i d'activitat de la comarca, amb elements del seu patrimoni natural, de la seva història i de la seva evolució social. Quan naveguem sobre el mapa, aniran emergint finestres que ens mostraran: petits retrats dels racons essencials de la comarca; les aus que habiten les basses de les reserves i les que viuen fora dels espais protegits; retrats de les explotacions agrícoles i els pagesos que els donen vida; els paisatges, el riu, la gent; imatges històriques que ens sorprendran i que parlen d’un passat sempre lluitador.\nVolem proporcionar una eina de coneixement de la comarca, que estimuli el debat, que posi la llavor per a la construcció d'un relat comú i d'una identitat col.lectiva que faciliti la promoció i la defensa del territori.\nVOSALTRES SOU IMPORTANTS\nOrgull de Baix té sentit si l'aixequem entre tots\nDurant la preparació i el rodatge del documental hem treballat amb moltes entitats i organitzacions implicades en la defensa del territori al Baix Llobregat, per a construir un relat plural capaç de generar emoció, despertar consciències i arribar a tothom.\nEn l'estrena del documental a TV3 els comentaris que van omplir les xarxes confirmen que ho vam aconseguir.\nVolem conservar aquest sentiment i estendre'l a més gent de dintre i fora de la comarca.\nPer això necessitem que la gent del Baix Llobregat ens acompanyeu i us impliqueu en el projecte, per a fer que ORGULL DE BAIX creixi i s'estengui.\nSabem que per defensar un espai cal estimar-lo i per estimar-lo primer cal conèixer-lo. Per això volem fer d'ORGULL DE BAIX l'eina que ajudi a prendre consciència del valor estratègic del Baix Llobregat per al futur i la sostenibilitat de tots.\nEngeguem aquesta campanya de micro-mecenatge a Verkami perquè ens ofereix una manera d'apropar-nos al públic i incloure a tothom en el procés de producció del projecte, de fer-vos partícips del què fem i com ho fem.\nAlhora, això ens dona més llibertat i independència.\nPer a completar aquest projecte, necessitem apel·lar al vostre orgull...\nA l'orgull d'haver nascut o crescut al Baix Llobregat, al de conèixer i estimar la comarca, o al de ser un ciutadà compromès amb el país i el futur de tots.\nAmb els recursos què ja tenim estem desenvolupant i programant l'aplicació del mapa interactiu i dissenyant l'espai web. Farem l'adaptació del documental a la web i el connectarem amb el mapa.\nLes aportacions que aconseguim a través d'aquesta campanya a Verkami les utilitzarem per:\n6.000 € per produïr més material, per poder oferir més extres de vídeo i àudio i així mostrar la comarca amb tota la seva riquesa i diversitat: explotacions agràries, espais de la reserva natural, llocs d’interès paisatgístic o cultural.\n2.500 € per estendre el treball de post producció d’imatges: animacions i tractament de fotografies històriques.\n1.000 € per la post-producció d'àudio, per a construïr una banda sonora de qualitat que completi tota l'experiència de navegació a la web, i reforci la sensació d'estar al lloc quan veiem un video i quan naveguem pel mapa 3D.\n500 € o el 5% del que obtinguem en total, és el cost de la campanya a Verkami.\nSi aconseguim superar el nostre primer objectiu de 10.000€, gràcies a les vostres aportacions podrem també completar la plataforma col·laborativa, afegint una interfície que permetrà als usuaris pujar els seus propis continguts de vídeo al mapa (+4000€) i augmentarem la producció de vídeos (+3000€).\nSi superem els +18.000€ podrem començar a finançar l'organització de tallers participatius per a explicar l'ús de la plataforma i incentivar la producció de continguts per part de la ciutadania, continguts que podran formar part del mapa 3D.\nA partir de +21.000€ a banda dels tallers, ens estareu ajudant també a cobrir la despesa de l'equip de redacció que treballa generant continguts per mantenir activa la comunitat a les xarxes.\nPer què un Verkami?\nORGULL DE BAIX és un projecte que incorpora un fort element tecnològic i audiovisual, i també un gran esforç de comunicació perquè vol ser un projecte d'impacte que arribi a molta gent. Inclou el documental de 53 minuts que ja s'ha emès per televisió i que ara adaptarem a la web, el desenvolupament del mapa interactiu i la seva utilitat per a funcionar en diferents dispositius, la producció de nous continguts documentals per a la web i una campanya de comunicació en xarxes.\nEl pressupost ideal per a produir aquest projecte amb la qualitat que desitjem està al voltant dels 125.000 euros. Per a aconseguir completar-lo i que es mantingui independent, que sigui de tots, hem de combinar fons públics i privats, més la col·laboració dels micromecenes, vosaltres.\nLa vostra col·laboració serà clau per ampliar la producció de nous continguts audiovisuals que enriqueixin la navegació sobre el mapa web i descobreixin més aspectes del patrimoni natural de la comarca. També ens servirà per reforçar la campanya de comunicació i aconseguir que ORGULL DE BAIX arribi a més gent.\nQUI MÉS ENS DÓNA SUPORT\nTelevisió de Catalunya coprodueix el projecte, i tenim el suport econòmic dels Ajuntaments del Prat de Llobregat, Sant Boi de Llobregat, Sant Feliu de Llobregat, Viladecans, Barcelona i recentment hem sumat el dels ajuntaments de Castelldefels, Sant Joan Despí i Cornellà de Llobregat. També ens acompanyen el Parc Agrari i el Centre d'Estudis Comarcals del Baix Llobregat, i l’Institut Català de les Empreses Culturals (ICEC).\nEn total hem aconseguit el 65% del finançament que es farà efectiu en els propers mesos. Amb aquests recursos està garantida l'execució de la part més tecnològica del projecte, la web amb el mapa 3D.\nPer a tirar endavant aquest projecte comptem a més amb la complicitat d’entitats del Baix Llobregat com l'Arxiu Comarcal i altres arxius municipals, el Consorci per a la protecció dels Espais Naturals del Delta del Llobregat, l'associació DEPANA i el sindicat agrari Unió de Pagesos.\nI també hem incorporat al projecte altres companyies que col·laboren aportant les RECOMPENSES que us podem oferir, si decidiu vosaltres també acompanyar-nos en aquest projecte.\nPla de treball i activitats\nEstem construint el mapa interactiu amb informació de l'Institut Cartogràfic i Geològic de Catalunya, i treballant la navegabilitat i el disseny de l'espai virtual de la comarca sobre el que es bellugarà el documental web.\nHem iniciat la campanya de comunicació en xarxes i estem ampliant la recerca per a completar els primers continguts que tindrà la plataforma. Estem fent proves de vídeo i rodant material i plantejant el disseny de l'experiència d'usuari.\nTenim previst tenir la web operativa a finals de maig i estrenar el documental web al juny amb una emissió a TV3 que serà el llançament oficial del projecte.\nA finals de maig, poc abans d'aquest llançament, tenim previst fer una presentació / preestrena de la plataforma amb els nostres mecenes perquè sigueu els primers en provar-la. Ho farem al CINEBAIX de Sant Feliu de Llobregat, on tindrem el plaer de saludar-vos personalment i donar-vos les RECOMPENSES.\nUn cop estrenat a TV3, i si hem pogut completar el finançament, organitzarem el primer taller per a explicar com produir continguts i pujar-los a la plataforma perquè formin part del mapa de la comarca.\nSom un equip de professionals de l'audiovisual i la tecnologia web amb molta experiència, apassionats per produir projectes nous que arribin a la gent.\nPer a realitzar aquest projecte comptem amb una part de l'equip responsable del documental "El pati del darrere", més un equip de desenvolupament web i interactiu de gran talent i trajectòria, que treballem coordinadament en aquesta aventura.\nISABEL FERNÁNDEZ Direcció, guió i producció\nANNA CARRERAS Disseny d’interacció i direcció tècnica\nAIRY MARAGALL Ajudant de direcció i guió\nDANIEL JULIÀ Desenvolupament web\nANNA FUSTER Desenvolupament web\nELISABETH BREIL Direcció d’Art\nCARLES MESTRES Direcció de Fotografia\nJOAN ARIZA Documentació, redacció i xarxes\nSANDRA OJOSNEGROS Documentació, redacció i xarxes\nMARIA BASORA Direcció de producció\nJULIÁN ALTUNA Producció\nEsperem haver despertat també el vostre entusiasme i comptar amb el vostre suport.\nSalutacions i ORGULL DE BAIX!\nDocumental "El pati del darrere":\nProjecte Orgull de Baix:\nHola Tona! Diga'ns sisplau quin és el problema exactament? La pàgina et mostra algún missatge d'error? També pots escriure'ns a orgull@alpati.es i ens posatem en contacte directe amb tu. Gràcies!\nNo puc accedir...faig tots els passos, com sempre ho faig, i no em deixa.\n#20 / Moltes gràcies a tothom !\nBenvolguts mecenes, felicitats i moltes gràcies!\nJunts hem aconseguit completar aquesta cursa i tancar la campanya d’Orgull de Baix amb èxit. Els 170 mecenes que ens heu donat el vostre suport a través d’aquest Verkami sou membres també de l’equip que tira endavant el projecte. Hem vist el vostre entusiasme en la gran participació que hem tingut al llarg d’aquestes setmanes en la difusió dels nostres continguts.\nEns sentim molt recolzats per vosaltres i això ens dona empenta per continuar treballant i fer que Orgull de Baix sigui el projecte únic, integrador i útil que tots volem.\nAviat ens posarem en contacte amb vosaltres per recollir dades que necessitem per a les recompenses.\nRecordeu que el proper 19 de Maig tenim una cita al CineBaix on us convoquem per presentar-vos la plataforma en primícia i que sigueu els primers que veieu com funciona.\nEsperem seguir comptant amb la vostra companyia a la nostra web, al facebook, al twitter, a la plataforma interactiva quan la presentem, i en totes les etapes i activitats que anirem proposant. Fem xarxa, fem crèixer l’#OrgulldeBaix!\nLa cara oculta del delta del Llobregat\n"La Trama": pagesos joves que segueixen aprenent del camp\n#26 / Orgull d'Horta necessita el vostre suport!\nAugust 07, 2020 — 0 comments\nPrimer de tot, esperem que estigueu bé després d'aquest estrany període. Des de Al Pati volem informar-vos del nostre proper projecte: Orgull d'Horta. Com ja vam fer amb el documental web Orgull de Baix, del qual vau formar part imprescindible per a la seva realització i el seu èxit, seguim lluitant per sensibilitzar i donar valor al sòl agrícola i les hortes metropolitanes. En aquest cas, ens centrem en l'horta valenciana, la més antiga, extensa i important d'Europa.\nPosem així de nou el focus en una altra història única, que és exemple d'un problema universal en les àrees metropolitanes: la pèrdua de terra agrícola a favor del creixement de les ciutats i obliguem a reflexionar sobre els models urbans sostenibles que necessitem desenvolupar per a poder mantenir la nostra qualitat de vida en un futur pròxim.\nEl documental web… read more… read more\n#25 / Estrenem el 30 de novembre i necessitem la vostra ajuda!\nNovember 10, 2016 — 0 comments\ndesprés d’uns mesos de silenci ens fa molta il.lusió que sigueu els primers en saber que ja tenim data d’estrena oficial per a l’interactiu Orgull de Baix: serà el 30 de novembre.\nPer a l’estrena hi haurà una emisió especial de “El pati del darrere” el mateix dia 30 de novembre a les 22.00 h, al Canal 33.\nDurant l’emissió es farà una experiència de 2ona pantalla, que permetrà que qui vulgui pugui estar seguint el documental a la televisió i al seu ordinador o tablet a la vegada. Els que tinguin la plataforma interactiva oberta podrán veure com els diferents continguts del mapa interactiu es van activant a mesura que el documental avança a la televisió, descobrint una nova manera de conèixer el Baix Llobregat, la seva agricultura, el seu riu, i la riquesa medi ambiental, i també les seves lluites i el seu passat.\nA partir d’aquesta data, la plataforma interactiva estarà a internet disponible i oberta per a tothom, per a accedir quan i com es vulgui.\n#24 / L”Orgull de Baix” o “El sud de Barcelona també existeix” avui a portada a El Periódico\nEstimats mecenes, avui és un dia gran. Després de tres anys treballant en el documental El pati del darrere i el projecte @OrgulldeBaix amb la convicció que un documental pot ser una eina de transformació social, aquest diumenge El Periódico de Catalunya ha decidit que els reptes de futur del Baix Llobregat son un tema prou important com per a portar-los a portada i, prenent com a punt de partida el nostre documental, publicar un monogràfic que posa sobre la taula tots els temes que ens preocupen.\nEstem doblement feliços, pel reconeixement que implica al nostre treball i perquè l’objectiu final de tot el projecte ha estat sempre contribuir a visibilitzar un territori amb una riquesa ignorada i sovint maltractada, i aquest és un pas enorme en aquesta línia. També estem molt feliços per veure que la nostra aposta pel documental com a eina per a ajudar a transformar la realitat dona el seu fruÏt.\n#23 / Presentació d'Orgull de Baix als mecenes, moltíssimes gràcies a tots !!! Anem fent camí...\nDe mica en mica s’omple la pica. És una dita força coneguda (i una obra de l’escriptor i guionista Jaume Fuster) i és el que sorgia en el fons de les converses entre els qui vau assistir a la presentació per als mecenes del prototipus del documental web “Orgull de Baix”, la versió interactiva de “El Pati del darrere”, i el petit debat posterior.\nLa dita té valor perquè us vam oferir una mostra del que serà la versió interactiva, i vam poder tenir contacte directe amb alguns dels que ens heu ajudat a poder tirar endavant el projecte, i també la satisfacció de poder agraïr-vos-ho personalment.\nI valor perquè el projecte no té límits en el seu recorregut, sinó que a poc a poc, amb la participació de tothom, s’anirà construint. Ofereix un espai a Internet que és un punt de partida, que es pot recórrer a… read more\n#22 / Una sortida de volada !\nEl passat diumenge 1 de maig, vam fer la visita ambiental amb Depana a les zones de conflicte del Delta del Llobregat, recompensa que havien triat alguns dels mecenes d'ORGULL DE BAIX que han donat suport econòmic al projecte.\nEn la sortida vam conèixer espais a tocar de les reserves que són punts estratègics d'observació d'ocells al Delta. Va ser una ocasió fantàstica per poder trobar-nos personalment i sentir de primera mà les vostres opinions i comentaris sobre el projecte. L’interès i el compromís que vau mostrar tots respecte a “Orgull de Baix” ens dóna alè per seguir treballant per fer créixer i difondre els valors mediambientals d’aquest territori.\nEls incombustibles José García i Raul Bastida, ornitòlegs i activistes de Depana i SOS Delta del Llobregat ens van fer de guies, i van compartir amb tots nosaltres la seva passió i coneixements. Ens van… read more\n#21 / "La Trama": pagesos joves que segueixen aprenent del camp\nLa cooperativa de productes ecològics “La Trama”, de Viladecans la formen tres socis i joves pagesos: la Marta Pastor (36), l’Oriol Comelles (36) i el Sergi Camí (41). La Marta i l’Oriol són cosins. En Sergi va estudiar ebenisteria i mecànica, fa sis anys que es dedica a l’horta i l’interessa l’agricultura biodinàmica. Cultiven prop de 4 hectàrees i la major part del que produeixen ho venen directament als seus clients. Fins i tot, hi ha productes que els hi treuen de les mans.\nEl dia que parlem, en Sergi no hi és. La Marta, a més de fer de pagesa, també és masovera, junt amb el seu marit Santi en una petita granja prop d’Els Bruguers, a Gavà. A més de gallines, hi tenen ramats d’ovelles i de cabres. I és clar, un dels productes que elaboren és llet de cabra. Obtenen una producció molt petita però de moment, sempre que en té, ja l’ha venut als seus clients. Directament de la granja al consumidors.\nApril 11, 2016 — 0 comments\nEsperem… read more\n#19 / La cara oculta del delta del Llobregat\nApril 10, 2016 — 0 comments\nEn aquestes darreres hores de campanya, volem compartir amb vosaltres un missatge dels companys de Depana, explicant-vos la recompensa que ells aporten i que encara està disponible, i convidant-vos a descobrir amb ells el territori. Aquí el teniu:\nConèixer és alguna cosa més que veure, és apreciar el que veus. Només el que es coneix de debò, es pot arribar a valorar i a estimar.\nDes de DEPANA, i com a aportació al Verkami organitzat amb l’objectiu de tirar endavant el projecte Orgull de Baix, el pròxim dia 1 de maig fem una ruta per llocs emblemàtics del Delta del Llobregat.\nL’objectiu és que els participants puguin apreciar els grans contrastos d’aquesta part de la Comarca, al mateix temps que gaudeixen d’un recorregut per espais naturals poc coneguts. Els límits del Delta, on conviuen grans infraestructures i polígons industrials, junt amb les espècies protegides i hàbitats d’importància europea.\n#18 / ÚLTIMES 48 HORES!\nApril 08, 2016 — 2 comments\nBenvolguts mecenes, us recordem que enfilem la recta final per a tancar la campanya. Ens queden els dos dies del cap de setmana per a arribar al nostre objectiu i ens falta realment molt poc. Ajudeu-nos parlant del projecte als vostres coneguts.\nCol.laborant amb Orgull de Baix esteu ajudant a trencar el tòpic del Baix Llobregat com a espai de pas i de serveis per a la ciutat de Barcelona, a visibilitzar el valor del riu, el delta i els espais naturals, a posar en valor l’agricultura urbana i periurbana, i a obrir el debat sobre la sostenibilitat i model de creixement desitjable per al futur.\nMoltes gràcies per haver-nos fet confiança i recolzar el projecte durant totes aquestes setmanes de campanya. Estem segurs que amb la vostra col.laboració aconseguirem completar el nostre objectiu.\nMolt bon cap de setmana, i molt Orgull de Baix!\n#17 / El Llobregat i el Cardener són “rius de sal”\nApril 08, 2016 — 0 comments\nEn Roger Lloret s’ha passat més de mitja vida cuidant dels rius del nostre país, i especialment del Llobregat. No és una fal·lera, sinó que ho ha fet perquè era la seva feina (i passió). És clar que quan tenia un moment per ocupar-se d’altres coses, també seguia -i ho segueix fent- interessant-se pels rius i la meteorologia. Químic i agrònom, durant 40 anys ha tingut a les seves mans el control de la qualitat i la sanitat de l’aigua del Llobregat per a la Societat d’Aigües de Barcelona.\nAcostumat a atendre a investigadors i a tècnics d’empreses i d’administracions, el 2008 va conèixer Jordi Honey-Rosés, un estudiant de la Universitat d’Illinois de mare catalana, a qui les seves arrels el van portar cap a Barcelona amb l’interès de fer la seva tesi doctoral.\nEl Roger li va facilitar tota la informació i coneixements de què disposava, tant… read more\n#16 / “Vaig aprendre coses que mai havia vist”\nApril 06, 2016 — 0 comments\n“Vaig aprendre coses que mai havia vist”. Ho diu un dels alumnes de 3er de ESO de l’**Institut Olorda de Sant Feliu de Llobregat** després fer una visita al parc agrari, veure "**El pati del darrere**" i escoltar el que els vam explicar a classe sobre el projecte “Orgull de Baix”. Com ell, molts altres estudiants diuen haver quedat sorpresos de les dimensions de l’espai agrícola que forma el Parc Agrari, entre d’altres detalls. Tant a la vora i tant desconegut, oi?\nVan trepitjar el terreny, van sentir el que diuen els pagesos i van parar atenció a mapes i fotografies del documental interactiu que estem preparant. Més tard, cadascú va escriure una redacció tot subratllant el que havien aprés sobre l’agricultura, el riu, els aqüífers, què és un delta, el que significa el parc agrari per a Barcelona i les ciutats del seu voltant, o el que hauria representat un projecte com Eurovegas.\n#15 / Tot un planter de futur\nMarch 31, 2016 — 0 comments\nEn Claudi Casals es dedica al camp des de ben jovenet, tot i que ha fet moltes més feines. Un dia, l’esquena li va jugar una mala passada i com que els metges li van recomanar no passar molt de temps assegut, es va empescar la feina que està fent des de fa més de vint anys: dedicar-se a un planter per a hortalisses i verdures. Sempre en moviment.\nEn els seus hivernacles de Sant Boi té quasi bé de tot excepte blat, farratge, patates i empelts, sobretot de tomaqueres, que en va deixar de fer ja fa temps. “Encara que he notat una davallada de comandes, perquè molts pagesos es decideixen pels empelts tot esperant collir més quilos de tomàquets, s’ha de vigilar. La quantitat no vol dir qualitat”, explica.\nLa major part dels encàrrecs que rep són de pagesos del parc agrari, però també en té de clients de fora, als quals li agrada seleccionar. Perquè així… read more\n#14 / Restaurants de la comarca promouen els "Sabors de l'Horta"\nL’horta i la fruita que es cultiva al parc agrari del Baix Llobregat sota el distintiu “Producte Fresc” és la base de la cuina que promou el col·lectiu “Sabors de l’Horta”. Quaranta dos restaurants d’arreu de la comarca, nou més que l’any passat, formen part d’una iniciativa gastronòmica creada pels cuiners i cuineres i el Consorci del Parc Agrari. Una forma de conèixer els productes que s’hi cultiven a través de la cassola.\nDes de l’extrem sud de la comarca i fins als peus de Montserrat, restauradors de la major part de les ciutats del Baix Llobregat ofereixen una cuina treballada amb el “Producte Fresc”, un segell de qualitat al parc agrari. Això vol dir també la pràctica d’una cuina de temporada, a més de pròxima. Tradicional i innovadora, al gust de cada cuiner i cuinera.\nTots els restauradors treballen directament amb els… read more\n#13 / GAVINES CORSES AL DELTA DEL LLOBREGAT\nLa gavina corsa (gaviota de Audouin, Larus audouinii), considerada fins fa pocs anys com una espècie de gavina rara, la podem trobar només al mar Mediterràni, on és endèmica.\nÉs una au molt sensible a les alteracions del seu hàbitat. De mida mitjana, més gran que la comuna gavina riallera i més petita que el gavià argentat, de coloració gris amb el cap i el ventre blanc. Com a curiositat destacar el seu bec de color vermell corall, amb una ratlla negra i groga a la punta, i les seves potes negres, que la fan única.\nLa gavina corsa, al contrari que altres espècies, no menja als abocadors, és fonamentalment piscívora i obté gran part del seu aliment del rebuig dels vaixells de pesca.\nFins fa pocs anys es trobava en perill d’extinció, però gràcies a la colònia que es va establir en el Delta de l’Ebre ha augmentat la seva població, tot i continuar avui dia en situació de vulnerabilitat.\nL’any 2009 s’estableix amb èxit … read more\n#12 / PIRATES A LA VISTA!\nMarch 28, 2016 — 0 comments\nLa costa de Castelldefels conformava un port natural ja en l’època dels íbers (s.IV aC). En aquest port s’hi ha fet intercanvi de tot tipus de productes amb tot tipus de comerciants vinguts d’ultramar, fins ben entrat el s.XIX: productes agrícoles, metalls, orfebreria o teixits.\nEl s.XVI és particularment caracteritzat per ser una època de gran inseguretat, amb nombroses incursions dels pirates a les costes de Castelldefels i Gavà. Aquests eren majoritàriament d’origen barbaresc, provinents del nord d’Àfrica, desembarcaven per sorpresa, tot atacant els masos i les cases aïllades, emportant-se allò que consideraven de valor i capturant els seus habitants per convertir-los en esclaus.\nLa por dels habitants era tal que es va proposar fortificar la costa mitjançant castells i torres de defensa. Aquesta decisió va originar algunes de les masies amb torres defensives… read more\n#11 / ELS TRES CAMPS D'AVIACIÓ QUE CONFORMEN EL TERRENY ORIGINAL DE L'ACTUAL AEROPORT\nMarch 27, 2016 — 0 comments\nEl primer dels tres camps que conformen el que avui és l'aeroport barceloní d'El Prat és el que es coneix per l'aeròdrom de la Volateria. L’any 1916 es constitueix el Real Aero Club de Catalunya, societat esportiva formada per un grup de periodistes com en Josep Canudas, en Ricard Cabot y l’Eduard Feliu, membres de l’alta burgesia catalana.\nEscullen el Delta del riu Llobregat com a emplaçament del primer camp de vols de Catalunya, al costat de la zona del Remolar, on curiosament hi havia una granja avícola que es deia La Volateria i que donaria nom al futur aeròdrom, situat a 14 kilòmetres de Barcelona. Les instal·lacions inicials es construeixen amb lones, com les dels vagons de càrrega dels ferrocarrils, lligades a uns pins.\nAl desembre de 1918 s’inaugura la línia de Toulouse-Casablanca, de l’empresa… read more\n#10 / D’OLESA DE MONTSERRAT A LOS ANGELES, CALIFÒRNIA\nMarch 24, 2016 — 0 comments\nAl nord de la comarca del Baix Llobregat, a Olesa de Montserrat, es cultiva una varietat d’oliva autòctona, la Palomar Olesana. Els pagesos que s’hi dediquen la defensen amb una estratègia: promoure la qualitat enlloc d’una gran producció. L’oli que se n’obté l'han anomenat "Oulesa" i procedeix de nombroses però petites explotacions que es concentren a Olesa, al peu de Montserrat, en terra de llicorella (pissarres).\nLa varietat proporciona un oli extraverge de gran qualitat, gustós, amb molt baixa acidesa (0,11) i lleuger. Té un gust dolç i un cert punt picant que s’esvaeix de seguida en el paladar. L’oliva es cull verda, habitualment a finals d’octubre, i un cop feta l’extracció, amb el seu repòs, és a punt per Nadal. Els informes analítics fets sobre aquest oli fan servir les expressions fruitat mig, amarg mig i picant mig, junt amb els adjectius madur i equilibrat.\nLa promoció de l’olivera Palomar el principal objectiu de la Fundació Agrícola Olesana… read more\n#09 / LA RIBERA D'ABRERA FA DE RESERVA DE BIODIVERSITAT\nMarch 23, 2016 — 0 comments\nLa ribera del riu Llobregat al seu pas per Abrera és el darrer punt del riu abans d’entrar en l’espai més metropolità, just al congost de Martorell. Per tant, constitueix un reservori de biodiversitat a la porta de la regió metropolitana de Barcelona i un lloc que és un refugi per a moltes espècies nidificants.\nVam acompanyar els tècnics de SEO Bird Life durant l’ anellament d’aus que cada mes realitzen en aquest punt de la comarca, acció que es fa gràcies al conveni de col·laboració que l’entitat té amb l’ àrea de Medi Ambient de l’Ajuntament d’Abrera.\nL’ Alfons Recio, tècnic municipal d’Abrera, subratlla com d’important és l’entorn fluvial d'Abrera: és la principal aportació d’aigua a l’ aqüífer d’Abrera, conegut com a cubeta d’Abrera. Sense el riu, aquest aqüífer no existiria. Els sediments que secularment ha arrossegat el riu, també son els que han creat la capa geològica que conforma l’aqüífer.\nD’altra banda, el riu ha estat, històricament, un espai de comunicació… read more\n#08 / BLAUETS AL DELTA DE LLOBREGAT\nMarch 22, 2016 — 0 comments\nEl Blauet (Martín Pescador, Alcedo atthis) és una de les aus petites de les nostres latituds que presenta un colorit i vistositat que recorden més a les aus de latituds més baixes. Destaca també pel seu bec llarg en comparació amb al seva mida, uns 16 centímetres.\nForma part de la família d’aus africanes europees, juntament amb el gaig blau (del que us vam parlar en un post anterior, el 17 de març), la puput i l’abellerol. Aquestes quatre espècies són visibles al Delta en les diferents estacions de l’any.\nUna vintena d’exemplars passen l’hivern al Delta del Llobregat, no els podrem observar durant l’època reproductora (entre abril i juliol), però donat que aquesta té lloc en el mateix riu (aigües amunt) no triguen gaire a reaparèixer.\nNidifica als talussos sorrencs dels rius i a les rieres i s’alimenta de peixos i larves d’amfibis i posseeix una especial rellevància com a indicador de la qualitat de l’aigua.\nEl seu característic cant sonor… read more\n#07 / DEL LLOBREGAT A LA BOQUERIA DES DE 1877\nMarch 21, 2016 — 0 comments\nCAL NEGUIT, cinc generacions de pagesos al mercat de la Boqueria.\nTenen parada de venda directa al mercat des de 1877.\nA la fotografia en veiem una imatge de mitjans dels anys 1940s.\nInicialment tenien les terres a l’Hospitalet de Llobregat (on avui dia es troba la Fira2 Barcelona), fins que als anys 1990s es va fer efectiva l’ordre d’expropiació del Ministerio de la Vivienda dels anys 60. Aleshores van haver de traslladar-se a Sant Boi, on encara hi treballen, ara dins del Parc Agrari del Baix Llobregat.\nVan començar portant el gènere al mercat de la Boqueria amb carro, com es feia originàriament, i a principis dels 60 van comprar el primer tractor del Baix Llobregat.\nFOTO: El primer tractor, 1960s\nAl cap davant de la parada ja fa més de 40 anys que hi trobem a la Roser Casas, filla de Cal Gallines Negres, també de l’Hospitalet. La… read more\n#06 / AGRICULTURA ECOLÒGICA, MODEL DE SOSTENIBILITAT\nMarch 16, 2016 — 0 comments\nEn Ferran Berenguer és un pagès, biòleg de formació, que abans treballava en una cooperativa de consum. L'any 2007, a l'inici de la crisi econòmica, es va posar a treballar al camp. Va associar-se amb en Joan Llorens, pagès de naixement, i van decidir dedicar-se a l'agricultura ecològica.\nLa seva feina a la cooperativa de consum de producte ecològic, va permetre al Ferran conéixer bé el mercat, i per això ara sap on és el seu públic. “El producte ecològic s’introdueix amb la confiança del client”, diu. Si això falla, es trenca la part més valuosa de la relació comercial. Ès per això, creu en Ferran, que prenen rellevància els grups de consumidors que s’organitzen per a la compra de producte ecològic arreu.\nFOTO: Camp de cols Kale a Cal Rosset\nA Cal Rosset de Sant Vicenç dels Horts, en Ferran, en Joan, les seves famílies i un grup de… read more\n#05 / FER CRÉIXER TOMAQUERES EN AIGUA\nMarch 14, 2016 — 1 comments\nEn Joan Amat és un pagès veterà. Treballa al Parc Agrari del Baix Llobregat des que tenia 14 anys, ara en té 53, i sempre li ha agradat fer provatures...\nUna de les seves especialitats és el cultiu hidropònic, o com cultivar hortalisses tot fent servir aigua, abonament i fibra de coco, enlloc de sòl agrícola. La planta s’alimenta dels nutrients dissolts en l’aigua en un sol que és inert, però té un bon creixement, permet una gran producció i ofereix una bona qualitat. A més, és una de les formes de conreu que permet reutilitzar l’aigua, amb el consegüent estalvi.\nFOTO: Planter de tomaquera en cultiu hidropònic\nFa ben poques setmanes va omplir de tomaqueres un dels seus hivernacles a Viladecans en un cultiu hidropònic. En només quinze dies, el planter ès el que podeu veure en les fotografies. Si tot va com està previst, cap a finals del mes de maig,… read more\n#04 / L’ARBRE DE LA LAILA CREIX A CAL PASTERA\nMarch 11, 2016 — 0 comments\nDe petita, la Laila Chaabi, veia el seu pare treballant a l’hort que tenien per autoconsum i va anar aprenent sobre què, com i quan plantar, com regar... “Petits detalls que no t’ensenyen a la facultat, on tot és molt teòric”, diu. Però mai s’havia plantejat fer de pagesa. Com que de tombs, la vida en fa un quants, des de fa tres anys treballa la terra a Cal Pastera, una petita explotació d’una hectàrea d’extensió a Sant Boi de Llobregat, propietat dels seus pares, i una altra a Sant Vicenç dels Horts, de mitja hectàrea. Va estudiar enginyeria agrícola i té 31 anys.\nAvui, és al front del seu propi projecte. Un negoci basat en l’agricultura ecològica. Li agrada comparar-lo amb la figura d’un arbre. Primer es planta, s’arrela, creix, forma un munt de branques i un dia dóna fruits. De la llavor o l’esqueix, n’haurà sortit un arbre que desitja que… read more\n#03 / UNA PAGESA OPTIMISTA\nMarch 08, 2016 — 0 comments\nLa Mireia Cardona fa tres anys que fa de pagesa. Té 32 anys, és enginyera agrícola de formació i actualment és responsable de la producció en una cooperativa nascuda el novembre passat al Parc Agrari: la “Central Parc”, dedicada a l’agricultura ecològica, amb terrenys arrendats a Sant Boi, principalment i al Prat.\nAbans de formar part de l’equip de la cooperativa, havia treballat en una altra explotació agrària i compaginava la feina de pagesa –de dilluns a dijous- amb una altra en un restaurant que li ocupava divendres, dissabtes i diumenges. Ja no tenia més hores. Fins que un dia va dir prou. I va decidir treballar exclusivament al camp. Amb totes les energies i esperances posades en un nou projecte, en el qual hi treballen sis persones més en diverses tasques. La cooperativa parteix de la idea de recuperar espais en desús o abandonats al Parc Agrari per tornar-los a fer productius i revaloritzar-los a través de l’agricultura ecològica.\n#02 / EL MILLOR ADOB PER A L'AGRICULTURA ECOLÒGICA\nEls pagesos que es dediquen a l’agricultura ecològica al Parc Agrari del Baix Llobregat havien plantejat sovint als tècnics de l’Agrupació de Defensa Vegetal (ADV) del Parc Agrari els seus dubtes sobre quin pot ser el millor adob orgànic per a la terra. Davant dels interrogants, l’Albert Lacunza, un dels tècnics de l’ADV Fruiters, amb la col·laboració de Mauri Gómez, responsable de manteniment dels espais verds de Can Comas, va decidir investigar-hi tot posant en marxa un estudi.\nHivernacle a la seu del Parc Agrari del Baix Llobregat, a on es van fer les proves.\nEls compostos s’aconsellen tant en agricultura integrada com orgànica. Ara bé, al parc agrari la cabana ramadera ha desaparegut i no hi ha llocs on disposin de fems. A més, com explica l’Albert, sobre els adobs orgànics cal preveure que, bé poden resultar molt beneficiosos, bé… read more\n#01 / UN PAGÈS A QUI LI AGARADA “DESPERTAR LA TERRA”\nMarch 04, 2016 — 0 comments\nL’ARNAU VIDALés un dels pagesos més joves, per edat, que treballen al Parc Agrari del Baix Llobregat. Té 21 anys i pocs temps enrere es dedicava a ajudar el seu pare en l’empresa familiar tot netejant camps i rieres amb la maquinària pesant de què disposen. Gràcies a un tractor de gran potència, desbrossava els camps de matolls i canyissars. Ara també ho fa però no per altres pagesos, sinó en interès propi.\nArnau Vidal, al costat d’un dels tractors de gran potència que fa servir per netejar i preparar els camps pel conreu.\nCom uns quants altres joves, si fa no fa d’edats semblants, l’Arnau ha pres l’opció de dedicar-se a la pagesia tot reivindicant l’ofici. Fa tres anys, ell i el seu pare parlaven de futur. La neteja de finques i camins té temporades en què hi ha molta feina i en d’altres no tant. El seu pare li va preguntar aleshores si… read more\nHola a tots, Primer de tot, esperem que estigueu bé… read more\nBenvolguts mecenes, després d’uns mesos… read more\nEstimats… read more\n23 more updates


La recaptació de les entrades de LOS40 Primavera Pop i del RRandom permetrà ampliar els ajuts socials destinats a la ciutadania rubinenca - Ajuntament de Rubí\nLa recaptació de les entrades de LOS40 Primavera Pop i del RRandom permetrà ampliar els ajuts socials destinats a la ciutadania rubinenca L'Ajuntament farà arribar l'import íntegre de les localitats a Creu Roja, entitat encarregada de la gestió de les targetes moneder per a alimentació bàsica https://www.rubi.cat/ca/actualitat/noticies/la-recaptacio-de-les-entrades-de-los40-primavera-pop-i-del-rrandom-permetra-ampliar-els-ajuts-socials-destinats-a-la-ciutadania-rubinenca https://www.rubi.cat/ca/actualitat/noticies/la-recaptacio-de-les-entrades-de-los40-primavera-pop-i-del-rrandom-permetra-ampliar-els-ajuts-socials-destinats-a-la-ciutadania-rubinenca/@@images/image/preview\nLOS40 Primavera Pop tindrà lloc al parc del Castell (foto: Ajuntament - Lali Puig)\nTota la recaptació obtinguda amb la venda d'entrades del concert LOS40 Primavera Pop i del Rubí Random Music Festival es destinarà al Pla Creu Roja RESPON, mitjançant el qual l'organització atén moltes de les situacions d'emergència derivades de la pandèmia de la COVID-19. Segons l'acord a què han arribat l'Ajuntament de Rubí i l'entitat humanitària, els diners serviran concretament per ampliar el pressupost dedicat a les targetes moneder per a alimentació bàsica que es distribueixen entre la població més vulnerable de Rubí.\nEls Serveis Socials municipals es coordinen amb la Creu Roja per determinar les persones beneficiàries d'aquest recurs i la seva temporalitat. Es tracta d'un model d’ajuda social que potencia la normalització de les persones destinatàries, ja que els permet aconseguir els aliments en establiments de proximitat, sense necessitat d’acudir a espais benèfics. El 2020, moment de major impacte de la pandèmia, aquesta modalitat d'ajut social va arribar a un total de 1.067 famílies (3.313 persones).\nAbans de la irrupció de la COVID-19, l’Ajuntament de Rubí ja disposava d’un conveni amb Creu Roja per a la distribució d’aquestes targetes moneder entre població amb pocs recursos econòmics. La situació d'emergència sanitària va obligar a fer-ne un contracte d'urgència per poder ampliar l'ajuda i arribar a més famílies afectades per la crisi.\nEnguany és el primer cop que el macroconcert de LOS40 Primavera Pop se celebra al parc del Castell i que fa necessària l'adquisició d'entrada. El requisit, indispensable per al correcte control de l'aforament en un moment en què cal extremar encara totes les mesures de seguretat, no va impedir que les prop de 1.300 localitats disponibles s'exhaurissin en poques hores.\n"Era molt important que, si havíem de demanar entrada per a espectacles tradicionalment gratuïts, el cost repercutís en la nostra ciutadania i, en concret, en aquella més vulnerable. Estem contents que, en el cas de LOS40 Primavera Pop i del RRandom, la música es posi al servei d'una bona causa", ha conclòs l'alcaldessa, Ana María Martínez Martínez.\nLes entrades per als diferents concerts del Rubí Random Music Festival, que arrenquen el proper diumenge amb l'actuació d'Andrés Suárez, es poden adquirir ja a través de la plataforma rubi.koobin.cat.


Aparcaments incivics | Associació de Veïns Can Solei de Badalona\n13 de enero de 2007 - 00:38\nJa se que la grua pasa molt pel centre de Badalona, però continua sent insuficient per la gran quantitat de conductors incivics que deixen el cotxe a les voreres , fins i tot , aquesta de la foto, que ja m' explicareu com a pujat.\nsocsalvador\t- 13 de enero de 2007 - 23:07\nel problema és que una multa no és prou disuasoria per si sola i el conductor no li te por, desgraciadament la grua s´ha confirmat com l' unica opció veritablement eficaç. Ara s' ha de perseguir però també s' han de prendre mesures com l' educació als conductor, més aparcament, me trabes als que pujen a les voreres,etc. Val a dir que jo he vist G.U. multant a can solei, però entre setmana i al matí.\nTrilogic, l'A.V a la próxima reunió amb l'ajuntament exposarà juntament amb altres temes aquest que ens comentes\nCarles\t- 13 de enero de 2007 - 22:22\nA mi la grua no m'agrada gens. Sempre he dit que representa una doble multa i crec que només s'ha de fer servir en casos realment necessaris.\nAra, això no treu que els cotxes mal aparcats no hagin de ser multats. El problema és que ens hem acostumat a que només posen multes d'aparcament els vigilants de la zona blava i els "grueros". I no hauria de ser així.\nTrilogic\t- 13 de enero de 2007 - 20:55\nAquesta nova zona demostra que som uns incivics. No només la gent aparca a la vorera -quan en el mateix moment hi ha plaçes lliures a Margarida Xirgu- sino que fa aquest tram contradirecció i aparca als dos costats (només es pot aparcar a un dels dos).\nSens dubte el principal problema d'aquesta zona és l'aparcament. Ja és hora que la Guardia Urbana començi a possar ordre.\n¿Podeu fer aquesta petició desde la AV?\njosep\t- 13 de enero de 2007 - 11:42\nEs una pena que les noves voreres ja es facin servir com a aparcament dels mes "xulos" del barri, no cal a dir que es per falta d'aparcament que es deixen els cotxes per tot arreu, es imperdonable i ens mereixem que ens diguin que no valorem prou allò que tenim.\nD'altre banda he vist com els joves del barri fan esport amb els monopatins, es molt lloable que vulguin divertir-se, pero no enmig de la plaça de les gavines, saltant per a sobre dels bancs, per damunt dels graons de les escales i tot mobiliari urbà que hi hagi, aquest comportament ha generat una rapida degradació de tot allò que ells colpejan amb les seves joguines.\nAquest comportament incivic a que es deu, es per falta d'un equipament esportiu per a joves? es per falta d'educació de les seves families? es per falta de control de la G.U.,que no controla els comportaments incivics? com fem els veins per cuidar i gaudir del nostre barri?\nAra desde l'asociació volem cuidar del barri es per això que us convidem a participar d'ella.\nJosep Moreno tresorer de l'A.V. Can Solei\n← Junta directiva de la nova associació de veïns\nFirmat l' acord de col.laboració amb el fòrum betulo.cat →


El Consell Comarcal del Vallès Oriental s'oposa a la reducció de càrrecs electes - Alcaldes\nInici NOTÍCIES El Consell Comarcal del Vallès Oriental s’oposa a la reducció de càrrecs...\n10.04.13 – GRANOLLERS • Vallès Oriental\nEl Consell Comarcal del Vallès Oriental s’oposa a la reducció de càrrecs electes\nJosé Orive adverteix que la nova Llei de règim local “s’encamina a la privatització de serveis”\nEl president del consell comarcal del Vallès Oriental (CCVO) i alcalde de Canvolles, José Orive (PSC), ha assegurat a través d’un comunicat que “l’existència d’electes és una conquesta de la democràcia” i ha recordat que “el que reben els polítics per assistir als òrgans de govern no arriba al 1% del pressupost total del CCVO”. D’aquesta manera, s’ha referit a la supressió dels consellers comarcals prevista a la futura Llei de Règim Local. Segons Orive, la supressió de càrrecs “no es pot relacionar amb l’ estalvi econòmic sinó amb una pèrdua de les possibilitats de participació de la ciutadania”. El president del CCVO adverteix que les mesures de la nova llei s’encaminen a privatitzar serveis.\nJosé Orive ha subratllat que els consells comarcals són actualment “més necessaris que mai”. En aquest sentit, ha recordat que són entitats que ofereixen serveis bàsics i que estan duent a terme un “un important exercici de contenció de la despesa”. D’altra banda, ha indicat que els consells estan apostant per “la mancomunació de serveis, el treball en xarxa i el suport als municipis”.\nEl president del CCVO adverteix que les mesures incloses en la futura Llei de règim local “no estan encaminades a mantenir i garantir la qualitat del serveis”, sinó que “van més en la línea de la reducció de la despesa i fins i tot de la privatització d’alguns serveis”.\nOrive recorda que els ens locals no han rebut cap informació oficial del Govern sobre aquesta nova Llei, i que “per tant, totes les valoracions es fan en base a les informacions publicades als mitjans de comunicació i no a documents concrets ni a propostes sobre les quals articular el debat”.\nLa vicepresidenta del Govern, Joana Ortega, va anunciar dilluns que “en els consells comarcals amb més de deu municipis es podrà crear una junta de govern amb un màxim de set membres”. Aquest canvi, va assegurar la vicepresidenta, significarà la desaparició dels consellers comarcals i la supressió de 1.034 càrrecs públics remunerats.\nArticle anterior9 d’abril del 2013\nArticle següent11 d’abril del 2013


El naixement del Grup Bondia | Història de Sant Julià del Llor i Bonmatí\nHistòria de Sant Julià del Llor i Bonmatí\nUn municipi jove amb moltes vivències\nInici » Articles històrics » El naixement del Grup Bondia\nEl naixement del Grup Bondia\nL'any 1961, el precari estat dels edificis i la manca d’interès que hi posava el propietari, Mata i Pons, va portar que es declaressin els pisos de la colònia en estat de ruïna.\nAquesta situació es manté fins que l’any 1967 es forma un patronat local per l’habitatge amb el nom de Patronat Sant Benet, que amb la protecció de l’Ajuntament d’Amer comença la construcció de 40 cases de protecció estatal que constituirà el naixement del Grup Bon-Dia.\nLa cronologia dels fets la va deixar molt ben documentada Benet Valentí en una llibreta d’apunts que es troba a l’Arxiu Comarcal de la Selva i que es resumeix tot seguit:\nEn data 24 de maig hi ha una reunió a la casa rectoral de Bonmatí amb presència de Mn. Àngel Pla, Eugeni Casacuberta, Benet Valentí, Josep Puig i Josep Pigem, a partir de la qual s’inicia el projecte de construcció de 40 habitatges a Bonmatí i s’acorda que es formarà el Patronat Sant Benet.\nEl 31 de maig hi ha una reunió en què es proposa la compra del terreny al paratge anomenat Mas Joan, propietat de Pere Serrat, i es nomena l’arquitecte Josep M. Pla Torras.\nEl 14 de juny s’acorda la compra de 4 vessanes de terreny a 60.000 pessetes la unitat i un tros de bosc en opció de compra per 40.000 pessetes la unitat, amb vigència del dret de compra fins al 31 de desembre del mateix any.\nEl 9 d’agost el Sr. Massana dona desinteressadament part del seu terreny per poder construir una carretera asfaltada de 6 metres d’ample per poder accedir als terrenys on s’han de construir els habitatges.\nEl 13 d’agost hi ha les inscripcions per als habitatges. En total hi va haver 73 persones interessades en les 40 vivendes inicials. Per les inscripcions s’havia de fer una paga inicial de 5.000 pessetes. L’hora d’inici per a les inscripcions era a les 12 del migdia, però la gent interessada ja va començar a fer cua a les 10 del vespre del dia anterior.\nEn vista de l’alta demanda d’habitatges, es demana a l’alcalde d’Amer que traspassi a Bonmatí la concessió de 20 habitatges que hi havia planificats per a Amer (en principi la proposta inicial era de 40 habitatges per a Bonmatí i 20 per a Amer), però això no va ser concedit perquè el patronat d’Amer va dir que ja tenia les inscripcions per als 20 habitatges. Plantejada la qüestió al delegat del Ministerio de la Vivienda a Girona, aquest va dir que l'única solució era plantejar una nova sol·licitud d’habitatges, però que no podria ser cursada fins l'any següent.\nA l’agost comencen els treballs d’esplanació del terreny.\nEl 30 d’agost es crea el Patronat Sant Benet amb dues branques: una a Amer, pels 20 habitatges, i l’altre a Bonmatí, pels 40 restants. La branca de Bonmatí està formada per Mn. Àngel Pla, Eugeni Casacuberta, Lluís Sánchez, Josep Puig, Benet Valentí i Josep Pigem.\nEl 31 d’agost s’acorda anomenar el nou grup “Grup Bon-Dia”.\nEl 10 de setembre els propietaris fan efectiva la primera entrega de diners, de 15.000 pessetes pels habitatges tipus A i de 25.000 pessetes pels habitatges tipus B, i també es va formalitzar l’escriptura de compravenda dels terrenys.\nEl 24 de novembre hi ha la primera reunió per intentar agrupar les escoles de Constantins, Vilanna, Sant Julià i Bonmatí. S’acorda que es faci a Bonmatí la nova escola.\nEl 28 de desembre es comencen els treballs de construcció dels primers habitatges (22 cases unifamiliars i 18 pisos). Aquest dia es pot dir que és el del naixement del futur Bonmatí.\nEl 18 de febrer, a les 10 del matí, se sortegen els pisos.\nEl 25 de febrer hi ha una reunió de propietaris dels pisos per tal que puguin escollir el material que sigui del seu interès.\nMentre s’està portant a terme tot aquest procés hi ha problemes amb Mata y Pons, que posa tants impediments com pot a la construcció del Grup Bon-Dia.\nEl 30 de març s’acorda que per al segon grup es demanaran un total de 60 habitatges.\nEl 18 de maig, en visita al Sr. Massana, s’acorda la compra dels terrenys del segon grup al mateix preu que la compra de l’any anterior a Pere Serrat. Massana dona desinteressadament el terreny per a la construcció de l’església. Amb el preu de compra acordat també es compra el terreny per a l'escola.\nEl 29 de setembre hi ha el sorteig dels habitatges tipus B.\nEl relat dels fets, Benet Valentí l’acaba aquí. Uns fets que varen significar la transició de la colònia obrera al poble que va acabar esdevenint.\n[Font foto d'obertura: Ajuntament de Girona / Fons Narcís Sans Prats. Any 1969]\nLa Colònia Bonmatí a la dècada del 1930\nEls Fets d'Octubre del 1934 a la Colònia\nEls primers habitants de la Colònia Bonmatí\nLa Font de la Rovira\nLa Paperera Torras\nBonmatí ja té un grup de teatre\nMor Joaquima de Cendra i Carreras, mare de Manuel Bonmatí de Cendra\nEs tria "Bon-Dia" com a nom del nou grup d'habitatges\nSe celebra la primera reunió de la futura secció de Bonmatí del Patronat de l'Habitatge Sant Benet\nEs dedica un carrer a Eugeni Casacuberta\nMn. Àngel Pla i Masó (1930-2019)\nBenet Valentí Guitart (1922-2005)\n© Història de Sant Julià del Llor i Bonmatí 2022 - Sobre nosaltres


L’Ajuntament de Girona treballa per assegurar que els joves de la ciutat puguin accedir a la Garantia Juvenil - Ajuntament de Girona\nL’Ajuntament de Girona ha dissenyat una estratègia per assegurar que tots els gironins i gironines joves que es puguin beneficiar del programa Garantia Juvenil hi puguin accedir. Garantia Juvenil és un programa que es duu a terme a tota Europa amb la finalitat de reduir l'atur juvenil. La idea bàsica del programa és que, si una persona jove compleix els requisits, en un termini de quatre mesos, l’administració li oferirà una oferta de treball, pràctiques o formació. Poden accedir-hi persones joves més grans de 16 anys i menors de 25 anys, o menors de 30 anys en el cas de joves amb un grau de discapacitat igual o superior al 33%, inscrits o no als serveis d'ocupació, i que no tenen feina ni estan formant-se.\nEl primer pas que una persona jove susceptible d’entrar al programa ha de fer és donar-se d’alta al sistema de Garantia Juvenil. Amb aquesta finalitat, tant des dels Serveis Socials d’Atenció Primària, com des del Servei Municipal d’Ocupació i L’Estació Espai Jove, es treballa per donar informació i suport als joves que volen fer aquesta alta.\nA L’Estació Espai Jove es dóna aquest suport perquè el propi jove es doni d’alta al sistema a través de la forma més senzilla i ràpida d'accedir al fitxer, amb el DNI electrònic o certificat electrònic reconegut. Amb aquesta finalitat s’ha habilitat l’espai d’ordinadors de l’equipament amb sistemes de lectura de DNI electrònic i es facilita prèviament a les persones joves que obtinguin el seu propi. Amb aquest sistema s’han donat d’alta en els darrers mesos un total de 132 joves al sistema de Garantia Juvenil. Hi ha també la possibilitat de donar-se d’alta mitjançant un sistema d’inscripció manual a través d’usuari i contrasenya que cal demanar amb anterioritat. Seguint aquest procediment L’Estació Espai Jove ha informat fins aquest moment un total de 209 joves usuaris.\nUn altre servei que es dóna als joves és el suport per a modificacions de dades, correccions o resolucions d’incidències en el registre al sistema. A L’Estació Espai Jove s’han fet un total de 202 atencions per resoldre aquest tipus de consultes.\nTant la tinenta d’alcalde i regidora d’Ocupació i Empresa, Marta Madrenas, com la regidora de Joventut de l’Ajuntament de Girona, Roser Urra, destaquen que “el més important és que des de l’Ajuntament de Girona estem treballant amb perfecta coordinació amb l’Oficina de Treball de la Generalitat a Girona per resoldre incidències i fer seguiment dels recursos que s’han ofert als joves de la ciutat que han entrat al sistema de Garantia Juvenil”.